Document ID: /roh_data/filtered/swiss_laws_in_ROHinterleaved.jsonl.gz/18795

This text was translated from DE into Rumantsch Grischun.

Kommt es zu keiner Einigung, so hält die Schlichtungsbehörde dies im Protokoll fest und erteilt die Klagebewilligung:a. bei der Anfechtung von Miet- und Pachtzinserhöhungen: dem Vermieter oder Verpächter;b. in den übrigen Fällen: der klagenden Partei. Die Klagebewilligung enthält:a. die Namen und Adressen der Parteien und allfälliger Vertretungen;b. das Rechtsbegehren der klagenden Partei mit Streitgegenstand und eine allfällige Widerklage;c. das Datum der Einleitung des Schlichtungsverfahrens;d. die Verfügung über die Kosten des Schlichtungsverfahrens;e. das Datum der Klagebewilligung;f. die Unterschrift der Schlichtungsbehörde. Nach Eröffnung berechtigt die Klagebewilligung während dreier Monate zur Einreichung der Klage beim Gericht. In Streitigkeiten aus Miete und Pacht von Wohn- und Geschäftsräumen sowie aus landwirtschaftlicher Pacht beträgt die Klagefrist 30 Tage. Vorbehalten bleiben weitere besondere gesetzliche und gerichtliche Klagefristen.

Sch’i na dat betg in consens, constatescha l’autoritad da mediaziun quai en il protocol e conceda la permissiun da purtar plant:a. en cas d’ina contestaziun d’augments dal tschains da locaziun e dal tschains da fittanza: al locatur u a l’affittader;b. en ils ulteriurs cas: a la partida accusanta. La permissiun da purtar plant cuntegna:a. ils nums e las adressas da las partidas e d’eventualas represchentanzas:b. la pretensiun giuridica da la partida accusanta cun l’object da dispita e cun in eventual cuntraplant;c. la data da l’iniziaziun da la procedura da mediaziun;d. la disposiziun davart ils custs da la procedura da mediaziun;e. la data da la permissiun da purtar plant;f. la suttascripziun da l’autoritad da mediaziun. Sche la permissiun da purtar plant è vegnida averta, permetta ella durant 3 mais d’inoltrar il plant a la dretgira. En cas da dispitas che resultan tras la locaziun e tras la fittanza da localitads d’abitar e da fatschenta sco er tras la fittanza agricula importa il termin da purtar plant 30 dis. Resalvads restan ulteriurs termins legals spezials e giuridics per purtar plant.